Kasim Razvi

Kasim Razvi (født 1903, død 15. januar 1970 i Lucknow) var en politiker i staten Hyderabad. Han var fra slutten av 1946 leder i partiet Majlis-e-Ittihad-ul-Muslimeen og for den paramilitære organisasjonen Razakar.

 Liv og virke 

Razvi var advokat og hadde juristutdannelse fra Aligarh Muslim University. Han tilhørte den ytterliggående fløyen i partiet Majlis-e-Ittihad-ul-Muslimeen (også kalt bare Ittihad). Den 27. desember 1946 ble Razvi valgt til leder i Ittihad.Lucien D. Benichou: From Autocracy to Integration: Political Developments in Hyderabad State (1938–1948), Hyderabad: Orient Longman, 2000, s. 163. Han støttet styret til nizam Osman Ali Khan, var motstander av at staten Hyderabad skulle gå inn i det selvstendige India og så for seg at Hyderabad skulle fortsette som en selvstendig, muslimskstyrt stat. Landet hadde et hinduistisk flertall på omkring 85%. 

Under Razvis ledelse skjerpet Ittihad sin agitasjon. Det ble lagt vekt på rekruttering og trening av razakarene.Benichou, s. 207-208 Razakar-organisasjonen ble utviklet til en militant og voldelig organisasjon.Wilfred Cantwell Smith: «Hyderabad: Muslim Tragedy», Middle East Journal, bd. 4, nr. 1, 1950, s. 33. Den ble benyttet mot politiske motstandere og mot hinduer og ble fryktet av den hinduistiske, så vel som den muslimske delen av befolkningen.Benichou, s. 209–210. Ittihad og Razakar ble en maktfaktor i hyderabadsk politikk og India krevde at organisasjonen skulle forbys.Benichou, s. 43.

Etter at India invaderte Hyderabad i september 1948, ble Razvi arrestert og fengslet. Sammen med fire andre ble Razvi dømt for å ha stått bak et angrep i Bibinagar.Taylor C. Sherman: «The integration of the princely state of Hyderabad and the making of the postcolonial state in India, 1948–56», Indian Economic & Social History Review, bd. 44, nr. 4, 2007, s. 501–502. Han fikk sju års fengsel. Etter at han ble sluppet fri i september 1957, flyttet han til Pakistan.Narendra Luther: Hyderabad. A biography, New Delhi: Oxford University Press, 2006, s. 307–308.

 Referanser 

Kategori:Hyderabad (fyrstestat)
Kategori:Indiske politikere
Kategori:Fødsler i 1903
Kategori:Dødsfall i 1970
Kategori:Personer fra Lucknow
Kategori:Personer fra Latur District i Maharashtra